Il-Qorti tal-Ġustizzja tal-Unjoni Ewropea ma aċċettatx it-talba tal-eks Kummissarju Ewropew Malti John Dalli li talab għal €1 miljun f'danni f'dak li hu kien qal illi kienet kondotta illegali mill-Kummissjoni Ewropea bħala riżultat tat-terminazzjoni tal-kariga li kellu. Il-Qorti Ġenerali tal-ECH ma aċċettatx is-seba' talbiet ta' Dalli, sitta minnhom relatati mal-OLAF u s-sitt waħda f'referenza għall-Qorti Ġenerali dwar danni li jgħid illi sofra. Dalli kien qed jappella minn deċiżjoni tal-2019 li nnegatlu kumpens għad-danni li hu jgħid li sofra meta kellu jirriżenja minn Kummissarju f'Ottubru 2012. Dalli rriżenja mill-kariga tiegħu f'Settembru 2012 wara li kien iffaċċjat b'akkużi mill-President tal-Kummissjoni Josè Barroso illi kien f'kuntatt ma' Silvio Zammit, sid ta' negozju f'Tas-Sliema, meta dan kien allegatament qed jitlob għal flus mill-kumpanija tat-Tabakk Żvediża, sabiex titneħħa projbizzjoni minn fuq prodotti tat-tabakk. Kienet l-OLAF illi mexxiet l-investigazzjoni fil-konfront ta' Dalli. "Dalli ma ġabx prova tal-eżistenza ta' kondotta illegali minn naħa tal-OLAF jew il-Kummissjoni u ma stabblixiex l-eżistenza ta' rabta diretta bejn il-kondotta li dwarha ilmenta u l-allegat dannu," kienet qalet il-Qorti diġa' fl-2019.